section_heading: Povijest
paragraph_text: Turnir je osnovao proizvođač sportske opreme Nike 1993. godine kao Nike Premijer kup (Nike Premier cup), a na njemu su nastupile 624 momčadi iz 15 europskih zemalja. Sljedeće godine turnir se proširio na azijski kontinent, povećavši broj momčadi na 1067, a 1995. godine pridružilo se još 284 momčadi iz Latinske Amerike čime je ukupan broj momčadi koje se natječu na turniru povećan na 1 351 klubova. Čile je bio domaćin prvog južnoameričkog turnira te godine, a Universidad de Chile je postao prvim latinoameričkim prvakom natjecanja.